ඇය පරිසරයට දැඩිව ආදරය කරන්නියකි. ඇගේ උපන් රටේ දේශීය ගස් වර්ග පවා සිටුවීමට කටයුතු කළ ඇගේ කැපවීම හා පරිසරය සබැඳි සංරක්ෂණ කටයුතුවලට දැක්වූ උනන්දුව නිසාම ඇය එක්සත් ජාතීන්ගේ පාරිසරික වැඩසටහනේ තානාපතිවරියක වශයෙන්ද පත් කරනු ලැබුවාය. පරිසරය ආරක්ෂා කරගෙන ඉදිරි පරපුරට උරුම කරදීම සඳහා ඇය අදටත් කැප වී කටයුතු කරගෙන යන්නීය. වොෂිංටනයේ සියැටල්හි පදිංචිකාරියක වන ක‍්‍රිසී ටීගන් 2014 දී ස්පෝට්ස් ඉලස්ටෙ‍්‍රටඩ් සඟරාවේ කවරය සඳහා නාන ඇඳුමෙන් සැරසී පෙනී සිටීමෙන් ඉතා ජනප‍්‍රිය වූවාය. ඇය පාන වර්ග සඳහා වෙළෙඳ දැන්වීම්වලට පෙනී සිටින ශිල්පිනියක වශයෙන්ද ජනප‍්‍රියය. කේශාලංකරණ දැන්වීම් නිර්මාණය කරන සමාගම් හා රූපලාවන්‍ය නිෂ්පාදන වෙනුවෙන්ද ඇය නිරන්තරව පෙනී සිටින්නීය. ඉන්ස්ටග‍්‍රෑම් හා ට්විටර් යන සමාජ මාධ්‍යවලද ඇය අතිශය ජනප‍්‍රිය තරුවකි. එපමණක් නොව, ක‍්‍රිසී 2015දී සිය ප‍්‍රියතම ආහාර වට්ටෝරු ඇතුළත් පොතක් සම්පාදනය කළ අතර එය වැඩි අලෙවියක් වාර්තා කළ සූප ශාස්ත‍්‍ර පොත් අතරටද එකතු වී තිබිණි. වෝග්, කොස්මොපොලිටන් වැනි සඟරාවල කවරයේ ඡායාරූප සඳහා ඇය පෙනී සිට ඇත. ක‍්‍රිසී පුංචි තිරයටද නැතිවම බැරි තරුවකි. ඇය විවාහ වී සිටින්නේ සම්මානනීය ගායක ජෝන් ලෙජන්ඩ් සමඟිනි. 2016 දී ඇය පළමු දරු ප‍්‍රසූතිය සිදු කළාය.
ක‍්‍රිසී සිය ප‍්‍රියතම ආහාර වට්ටෝරු ඇතුළත් පොතක් සම්පාදනය කලේ කිනම් වසරේදීද?
2015දී